Dušan Jovanović
<s>Dušan Jovanović (1. listopada 1939., Beograd), slovenski redatelj, dramatičar i esejist.</s>

<s>Životopis 
Rođen u Beogradu, a s obitelji se 1951. preseljava u Ljubljanu, gdje diplomira engleski i francuski jezik i književnost na Filozofskom fakultetu i kazališnu režiju na Akademiji za kazalište, film, radio i televiziju.</s><s>Prvo piše kazališnu kritiku, potom osniva Študentsko aktualno gledališče (ŠAG).</s><s>Jedan je od osnivača Gledališča Pupilije Ferkeverk krajem šezdesetih i Eksperimentalnega gledališča Glej početkom sedamdesetih.</s><s>Jovanovića i njegovu poluamatersku grupu Pupilčiki vodila je želja za otkrivanjem granica kazališta.</s><s>Njihov rad je umjetnički odgovor na varljivu harmoniju društva i njenu službenu umjetnost.</s><s>Grupa se kasnije raspala.</s><s>Od 1978. do 1985. bio je umjetnički rukovodilac Slovenskog mladinskog gledališča.</s><s>Godine 1989. postao je docent na Akademiji za kazalište, gdje predaje režiju.</s><s>Autor je grotesknog romana Don Žuan na psu ili Zdrav duh u zdravom telu (1969.), da bi se potom okrenuo dramskom stvaranju.</s><s>Napisao je više radio i TV drama i filmskih scenarija, te nekoliko kratkih priča.</s><s>Dobitnik je najviših nagrada za dramski tekst i režiju u Sloveniji, na ex-YU prostoru ali i niz međunarodnih priznanja uključujući 10 Borštnikovih nagrada za režiju, Sterijinu nagradu, Gavellinu, Prešernovu, Nagradu Bojana Stupice...</s><s>Režirao je više od stotinu predstava domaćih i stranih autora (Miroslav Krleža, Branislav Nušić, Eugene Ionesco, Samuel Beckett, William Shakespeare, Maksim Gorki, Anton Čehov, Moliere) Njegove drame izvođene su širom ondašnje zemlje i prevedene na desetak jezika.</s><s>Najpoznatiji je  po predstavama Oslobođenje Skoplja i Karamazovi, u izvedbi kazališta KPGT koje su 1980-ih u Jugoslaviji unatoč zabranama bile iznimno popularne, a u inozemstvu nagrađivane.</s>

<s>Njegova supruga je ugledna glumica Milena Zupančič</s>

<s>Najpoznatija dramska djela 
Predstave neće biti (1961.), 
Oslobođenje Skoplja (1977.), 
Balkanska trilogija (1997.).</s>

<s>Vanjske veze</s>

<s>Slovenski teatarski režiseri
Slovenski pisci</s>

